Lav et referat af nedenstående tekst:

Tekst:
Hvis man ønsker at blive steriliseret i Thisted, så skal man væbne sig med tålmodighed. Ventetiden på behandlingen, som de foretager på Thy Kirurgisk Overafdeling, som hører under Aalborg Universitetshospital i Thisted, er nemlig 250 uger. Altså knap fem år. Det skriver TV2 - En af årsagerne er, at Urologisk Afdeling er presset på kapaciteten og har været det over længere tid, fortæller Gert Sørensen, der er klinikchef for Kirurgi og Kræftbehandling på Aalborg Universitetshospital til TV 2. Patienter kan som det ser ud nu ikke blive henvist til et privathospital, hvis de ønsker at blive steriliseret, men ifølge TV2 arbejder Region Nordjylland alligevel på at indgå en aftale med de private hospitaler, så ventetiden kan blive kortere. Efterslæb efter corona Formanden for Danske Regioner, som driver sygehusene, vil have ventelisterne nedbragt og erkender, at det er et problem, at de er så lange. - Jeg synes, at ventetiderne er for lange. Vore borgere venter desværre længere, end de skal. Derfor gør vi alt for at få nedbragt ventetiderne, siger formanden for Danske Regioner, Anders Kühnau (S) til TV 2. Ifølge formanden er der stadig et efterslæb, fordi mange operationer blev aflyst under coronapandemien samt under sygeplejerskernes strejke. Foruden den lange ventetid på behandlingen for at blive steriliseret, som har længst ventetid af alle, er yderligere tre behandlinger i det nordjyske. Her er tale om en skeleoperation for voksne (almindelig skelen - operation på øjenmuskler), som foretages på Aalborg Universitetshospital. Ventetiden er 130 uger. På samme behandling blot for børn ligger ventetiden på 104 uger, mens man skal vente 120 uger på at få en plasticoperation af næsen.

Referat:
Patienter må vente knap fem år på at få en bestemt behandling i Thisted.